PATVIRTINTA

Utenos rajono socialinių paslaugų

 centro direktoriaus

 2022 m. sausio 7 d. įsakymu Nr. V- 4

**UTENOS RAJONO SOCIALINIŲ PASLAUGŲ CENTRO**

**MAŽOS VERTĖS VIEŠŲJŲ PIRKIMŲ TVARKOS APRAŠAS**

**I SKYRIUS**

**BENDROSIOS NUOSTATOS**

 1. Mažos vertės pirkimų tvarkos aprašas (toliau – Aprašas) parengtas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas).

2. Aprašas nustato prekių, paslaugų ir darbų mažos vertės pirkimų (toliau – pirkimai) būdus ir jų procedūrų atlikimo tvarką.

3. Atlikdamos mažos vertės pirkimus, perkančiosios organizacijos vadovaujasi šiuo Aprašu, taip pat Viešųjų pirkimų įstatymu, Lietuvos Respublikos civiliniu kodeksu ir kitais teisės aktais. Atliekant mažos vertės pirkimus, privalomai taikomos Viešųjų pirkimų įstatymo I skyriaus, 31, 34 straipsnių, 58 straipsnio 1 dalies, 82 straipsnio, 86 straipsnio 5, 6, 7 ir 9 dalių, 91 straipsnio, VI ir VII skyrių ir kitų šiame Apraše nurodytų Viešųjų pirkimų įstatymo straipsnių ar jų dalių nuostatos.

4. Pasikeitus Apraše minimų teisės aktų ar rekomendacinio pobūdžio dokumentų nuostatoms, taikomos aktualios tų teisės aktų ar rekomendacinio pobūdžio dokumentų redakcijos nuostatos.

5. Apraše vartojamos sąvokos:

5.1. **mažos vertės pirkimas** – tai:

5.1.1. supaprastintas pirkimas, kai **prekių ar paslaugų** pirkimo numatoma vertė yra **mažesnė kaip 58 000 Eur** (penkiasdešimt aštuoni tūkstančiai eurų) (be pridėtinės vertės mokesčio (toliau – PVM)), o **darbų** pirkimo numatoma vertė **mažesnė kaip 145 000 Eur** (šimtas keturiasdešimt penki tūkstančiai eurų) (be PVM);

5.1.2. supaprastintas pirkimas, atliekamas toms atskiroms pirkimo dalims, kurių bendra vertė yra mažesnė kaip 58 000 Eur (penkiasdešimt aštuoni tūkstančiai eurų) (be PVM) to paties tipo prekių ar paslaugų sutarčių vertės, o perkant darbus – mažesnė kaip 145 000 Eur (šimtas keturiasdešimt penki tūkstančiai eurų) (be PVM). Jeigu numatoma pirkimo vertė yra lygi tarptautinio pirkimo vertės ribai arba ją viršija, perkančioji organizacija užtikrina, kad bendra dalių vertė, atliekant mažos vertės ir kitų supaprastintų pirkimų procedūras, būtų ne didesnė kaip 20 procentų bendros visų pirkimo dalių vertės;

5.2. **pirkimo iniciatorius –** darbuotojas (-ai), dirbantis (-ys) pagal darbo sutartį, atlieka rinkos tyrimus (išskyrus ypatingos skubos pirkimus), nurodo poreikį įsigyti reikalingų prekių, paslaugų arba darbų.

5.3. **pirkimų organizatorius** – perkančios organizacijos vadovo ar jo įgaliotojo asmens paskirtas darbuotojas, kuris organizuoja ir atlieka mažos vertės pirkimus, kai tokiems pirkimams atlikti nesudaroma viešojo pirkimo komisija. Skiriant pirkimų organizatorių, turi būti atsižvelgiama į jo ekonomines, technines, teisines žinias ir Viešųjų pirkimų įstatymo bei kitų pirkimus reglamentuojančių teisės aktų išmanymą. Pirkimų organizatoriai(-ius) gali būti tik nepriekaištingos reputacijos asmenys;

5.4. **viešųjų pirkimų specialistas**; **–** perkančiosios organizacijos darbuotojas, turintis teisę CVP IS tvarkyti duomenis apie Perkančiąją organizaciją ir jos darbuotojus (pirkimų specialistus, ekspertus ir kt). Organizuoja ir vykdo viešųjų pirkimų procedūras, atsakingas už pirkimų organizavimo taisyklių nuo pirkimo planavimo iki pirkimo sutarties įvykdymo parengimą. Perkančiosios organizacijos vidaus dokumentų, susijusių su pirkimais, parengimą, derinimą, paskelbimą, taip pat kitų perkančiosios organizacijos dokumentų, privalomų skelbti Viešųjų pirkimų įstatyme nustatyta tvarka, paskelbimo priežiūrą. Kontroliuoja perkančiosios organizacijos sudarytose pirkimo sutartyse numatytų įsipareigojimų vykdymą (atlikimo, teikimo) terminų laikymąsi, prekių, paslaugų ir darbų atitiktį pirkimo sutartyse numatytiems reikalavimams.

 5.5. **viešojo pirkimo komisija** (toliau – Komisija) – perkančiosios organizacijos arba jo įgaliotosios organizacijos vadovo įsakymu, vadovaujantis Viešųjų pirkimų įstatymo 19 straipsniu, sudaryta Komisija, kuri šio Aprašo nustatyta tvarka organizuoja ir atlieka pirkimus.

 5.6. **skelbiama apklausa** – pirkimo būdas, kai perkančioji organizacija apie atliekamą pirkimą paskelbia Centrinės viešųjų pirkimų informacinės sistemos (toliau – CVP IS) priemonėmis (užpildo skelbimą apie pirkimą, vadovaudamasi Viešųjų pirkimų tarnybos nustatyta tvarka).

 5.7**. neskelbiama apklausa** – pirkimo būdas, kai perkančioji organizacija kreipiasi į tiekėjus, kviesdama pateikti pasiūlymus;

 5.8. **rinkos tyrimas** – kokybinės ir kiekybinės informacijos apie realių bei potencialių prekių, paslaugų ir darbų pasiūlą rinkimas, analizė ir apibendrintų išvadų rengimas, skirtas sprendimams, susijusiems su pirkimais, priimti.

 5.9. **rinkos konsultacija –** perkančiosiosorganizacijos bendradarbiavimas su kompetetingais subjektais (nepriklausomais ekspertais, institucijomis ar rinkos dalyviais )iki pirkimo pradžios.

5.10. **viešojo pirkimo paraiška** – dokumentas **(Aprašo priedas Nr. 1),** kurioje Pirkimo organizatorius, iniciatorius nurodo pagrindines pirkimo sąlygas ir reikalavimus ir pateikia tvirtinimui įstaigos direktoriui.

 5.11. **tiekėjų apklausos pažyma** - dokumentas **(Aprašo priedas Nr. 2),** kurią atlikęs mažos

vertės pirkimą, pildo Pirkimo organizatorius. Tiekėjo apklausos pažyma gali būti nepildoma, kai:

 5.11.1. prekes, paslaugas ar darbus perka iš centrines perkančiosios organizacijos arba per ja;

 5.11.2. pirkimą atlieka komisija;

 5.11.3. vykdant neskelbiamą teikėjų apklausą, kreipiamasi i vieną tiekėją, ir pirkimo sutarties vertė iki 5 000 eurų (be PVM). Tokiu atveju pirkimo organizatorius pateikia informaciją pirkimo paraiškoje.

 6. **pirkimų planas** – parengtas ir patvirtintas einamaisiais biudžetiniais metais planuojamų vykdyti prekių, paslaugų ir darbų pirkimų sąrašas.

 7. **pirkimų suvestinė** – parengta informacija apie visus supaprastintus ir tarptautinės vertės biudžetiniais metais planuojamus vykdyti pirkimus. Ši suvestinė turi būti paskelbta kasmet ne vėliau kaip **iki kovo 15 dienos**, o patikslinus pirkimų planą – ne vėliau kaip per 5 darbo dienas, turi būti paskelbta Centrinėje viešųjų pirkimų informacinėje sistemoje (toliau CVP IS) pagal Viešųjų pirkimų tarnybos nustatytus reikalavimus ir tvarką. Iki 2023 m. sausio 1 d. šio papunkčio nuostata mažos vertės pirkimams yra neprivaloma.

 8. Centras, siekdamas užkirsti kelią pirkimuose kylantiems interesų konfliktams (Viešųjų pirkimų įstatymas 21 straipsnis 1 dalis) reikalauja, kad Komisijos nariai (organizatoriai, iniciatoriai) ar ekspertai, stebėtojai, dalyvaujantys pirkimo procedūroje ar galintys daryti įtaką jos rezultatams, pirkimo procedūrose dalyvautų ar su pirkimu susijusius sprendimus priimtų, tik prieš tai pasirašę konfidencialumo pasižadėjimą ir nešališkumo deklaraciją **(Aprašo priedas Nr. 3; 4)**. Konfidencialumo pasižadėjimą ir nešališkumo deklaraciją asmuo pasirašo, kai yra paskiriamas atlikti jam numatytas pareigas.

**II SKYRIUS**

**PIRKIMŲ ORGANIZAVIMAS**

 9**.** Perkančiosios organizacijos pirkimai planuojami ir vykdomi atsižvelgiant į patvirtintą einamųjų metų biudžetą, Europos Sąjungos ir Lietuvos Respublikos biudžeto lėšomis finansuojamus projektus.

 10. Perkančiosios organizacijos reikmėms reikalingų pirkti prekių, paslaugų ar darbų poreikį formuoja pirkimų iniciatorius (-ai). Kiekvienas pirkimų iniciatorius kiekvienų biudžetinių metų pirmo ketvirčio pradžioje pateikia už pirkimų planavimą atsakingam asmeniui pirkimų sąrašą ateinantiems biudžetiniams metams.

 11. Už pirkimų planavimą viešųjų pirkimų specialistas, gavęs iš pirkimo iniciatorių pirkimų sąrašus kartu su pirkimų pagrindimais, juos patikrina ir pradeda rengti perkančiosios organizacijos pirkimų planą.

 12. Už pirkimų planavimą atsakingas asmuo, parengęs pirkimų planą, teikia jį tvirtinti perkančiosios organizacijos vadovui ir Viešųjų pirkimų įstatymo 26 straipsnyje nustatyta tvarka jį paskelbia CVP IS.

 13. Pirkimai perkančiojoje organizacijoje gali būti atliekami ir iki pirkimo plano patvirtinimo, juos suderinus su perkančiosios organizacijos vadovu ir vyriausiuoju buhalteriu.

 14. Pirkimų iniciatorius ar organizatorius kiekvieno pirkimo procedūroms atlikti pildo paraišką – užduotį (toliau – paraiška) (1 priedas) bei technines specifikacijas pirkti prekes, paslaugas ar darbus. **Pirkimams iki 300 Eur (be PVM) paraiškos bei apklausos pažymos pildyti nereikia.** Tokiu atveju pirkimo dokumentu laikoma PVM sąskaitos faktūros kopija.

 15. Užpildytą ir savo parašu patvirtintą paraišką iniciatorius ar organizatorius teikia derinti ir tvirtinti Perkančiosios organizacijos direktoriui.

**III SKYRIUS VIEŠOJO PIRKIMO VYKDYMAS**

 16. Pagal Perkančiosios organizacijos patvirtintą viešųjų pirkimų planą ir paraiškoje nurodytą pirkimo būdą ar formą viešuosius pirkimus organizuoja ir atlieka supaprastintus mažos vertės viešuosius pirkimus perkančiosios organizacijos viešųjų pirkimų specialistas, vadovo įsakymu paskirtas pirkimų organizatorius (-ai) arba viešųjų pirkimų komisija.

 17. Perkančiosios organizacijos vadovo įsakymu paskirti atsakingi asmenys, dalyvaujantys viešųjų pirkimų procedūrose t.y. pirkimo iniciatorius, pirkimo organizatorius ir pirkimo komisijos nariai po vadovo jiems suteiktų įgaliojimų privalo užpildyti konfidencialumo pasižadėjimus (3 priedas) ir nešališkumo deklaracijas (4 priedas)

 18. Viešųjų pirkimų specialistas, pirkimų organizatorius gavęs direktoriaus patvirtintą paraišką – užduotį, turi organizuoti pirkimus, įvertinęs galimybę prekes, paslaugas ar darbus įsigyti naudojantis CPO elektroniniu katalogu, kuriame siūlomos prekės paslaugos ar darbai atitinka pirkimo iniciatoriaus suformuotus poreikius ir pirkimas negali būti atliktas efektyvesniu būdu, racionaliai naudojant lėšas. Taip pat Pirkimo organizatorius turi įvertinti galimybę pirkimą atlikti CVP IS priemonėmis. Įvertinti ar numatytoms įsigyti prekėms, paslaugoms ar darbams taikytini aplinkos apsaugos kriterijai, energijos vartojimu, efektyvumo reikalavimai.

 19. Viešųjų pirkimų specialistas ar pirkimų organizatorius vykdo mažos vertės pirkimų procedūras, kai pirkimo vertė nedidesnė kaip 10 000 Eur. (be PVM), vadovaudamasis Viešųjų pirkimų įstatymu, Mažos vertės pirkimų tvarkos aprašu ir šiuo Aprašu. Organizatorius vykdydamas viešo pirkimo procedūrą pildo tiekėjų apklausos pažymą (2 priedas), kurioje nurodomas pirkimą laimėjęs tiekėjas. Tiekėjų apklausos pažymą tvirtina Perkančiosios organizacijos vadovas.

 20. Jei pirkimo vertė didesnė kaip 10 000 Eur. (be PVM) taikydama 23 straipsnio nuostatas pirkimą vykdo Perkančiosios organizacijos direktoriaus įsakymu paskirta Pirkimų komisija, taikydama Viešųjų pirkimų įstatymu ir susijusių teisės aktų nuostatas, bei vadovaudamasi komisijos darbo reglamentu.

 21. Pirkimų organizatorius vykdydamas pirkimą kurio vertė mažesnė nei 5000 Eur. (be PVM) apklausą atlieka žodžiu prieš tai atlikęs rinkos tyrimą (apklausus telefonu, tiesiogiai prekybos vietoje, vertinama internete skelbiama informacija apie prekę, paslaugų ar darbų kainą ir kitaip (sudaro), užtikrinant, kad vykdant pirkimą būtų laikomasi lygiateisiškumo, nediskriminavimo, skaidrumo principų.

 22. Atlikus pirkimą ir nustačius vykdyto pirkimo laimėtoją su juo sudaroma sutartis. Jeigu pirkimo vertė neviršija 5000 Eur. (be PVM) su tiekėju gali būti sudaroma žodinė sutartis, pirkimo vertei viršijus 5000 Eur. (be PVM) ribą su tiekėju pasirašoma rašytinė sutartis. Sudarius žodinę sutartį pirkimą patvirtinantis dokumentas yra sąskaita faktūra arba kiti buhalteriniai dokumentai.

 23. Vykdant pirkimą kurio vertė neviršija 5000 Eur. (be PVM) kaip perkamos prekės, paslaugos ar darbai, kurios dėl savo savybių ar unikalumo siūlo tik vienas tiekėjas arba reikalingas skubus prekių ar paslaugų įsigijimas, Perkančioji organizacija gali kreiptis į vieną tiekėją.

 24. Kai numatoma pirkimo sutarties vertė yra mažesnė nei 10 000 Eur. (be PVM) gali būti atliekama neskelbiama apklausa ir pirkimas nevykdomas per CPO. Pirkimo dokumentai turi būti tikslūs aiškūs be dviprasmybių, kad tiekėjai galėtų pateikti pasiūlymus, o Perkančioji organizacija nupirkti tai ko reikia. Kreipimasis į tiekėją (-us) gali būti žodžiu arba raštu. Laimėtoju pasirenkamas tik toks tiekėjas, kurio pasiūlymas atitinka Perkančiosios organizacijos poreikius. Suinteresuotieji dalyviai nevėliau kaip per 5 darbo dienų, nuo sprendimo priėmimo raštu informuojami apie procedūros rezultatus, vadovaujantis Viešųjų pirkimų įstatymo 58 straipsnio 1 dalies reikalavimais.

 25. Kai numatoma pirkimo sutarties vertė lygi arba viršija 10 000 Eur. (be PVM) ir pirkimo negalima (atsisakoma) atlikti per CPO, skelbiama apklausa, vadovaujantis Viešųjų pirkimų tarnybos nustatytomis informacinės sistemos priemonėmis.

 26. Kiekvienas Perkančiosios organizacijos atliktas pirkimas registruojamas atliktų pirkimų registracijos žurnale. Atliktus pirkimus registruoja pirkimų organizatorius (-ai).

 27. Visi su pirkimo organizavimu susiję dokumentai saugomi Viešųjų pirkimų įstatymo 97 straipsnyje nustatyta tvarka.

**IV SKYRIUS PIRKIMO SUTARTIES SUDARYMAS IR VYKDYMAS**

 28. Atlikus pirkimo procedūras ir priėmus sprendimą sudaroma pirkimo sutartis, kai pirkimo sutartis sudaroma raštu, sutartį pasirašo Perkančiosios organizacijos vadovas.

 29. Sudaromoje pirkimo sutartyje turi būti nustatomas ne ilgesnis kaip 3 metų nuo sutarties sudarymo prekių tiekimo, paslaugų teikimo, darbų atlikimo laikotarpis, išskyrus pagrįstus atvejus, kai, atsižvelgiant į perkamo objekto ypatybes ir siekiant racionalaus lėšų panaudojimo, būtina šį laikotarpį pailginti. Ilgesnis prekių tiekimo, paslaugų teikimo, darbų atlikimo laikotarpis nustatomas vadovaujantis Viešųjų pirkimų įstatymo 86 straipsnio 5 dalies nuostatomis.

 30. Atvejai dėl sutarties laikotarpio pailginimo:

 30.1.1.elektros energijos ir šilumos, dujų, karšto ir šalto vandens, nuotekų ir atliekų tvarkymo paslaugų;

 30.1.2. bankų ir kitų finansinių institucijų teikiamų finansinių paslaugų;

 30.1.3. prekių nuomos, finansinės nuomos (lizingo), pirkimo išsimokėtinai;

 30.1.4. aptarnavimo, remonto ar priežiūros paslaugų, kai įsigyjamo objekto sutartis apima ir šias paslaugas;

 30.1.5. dokumentų saugojimo paslaugų;

 30.1.6. darbų ar statinio statybos techninės priežiūros paslaugų;

 30.1.7. statinio projekto vykdymo priežiūros paslaugų arba statinio projektavimo ir statinio projekto vykdymo priežiūros paslaugų, kai šios paslaugos perkamos kartu.

 31. Sutartis sudaroma ž**odžiu** gali tik tada, kai pirkimo sutarties vertė yra mažesnė kaip **5000 Eur**. (be PVM).

 32. Laimėjusio tiekėjo pasiūlymas, sudaryta pirkimo sutartis, preliminarioji sutartis ir šių sutarčių pakeitimai, išskyrus informaciją kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau iki pirmojo mokėjimo pagal jį pradžios Viešųjų pirkimų tarnybos nustatyta tvarka turi būti paskelbti CVP IS. Šis Apraše nustatytas reikalavimas netaikomas laimėjusio dalyvio pasiūlymui, kai pasiūlymas pateikiamas žodžiu arba sudarytai pirkimo sutarčiai, kai pirkimo sutartis sudaroma žodžiu, taip pat pirkimams, atliekamiems neskelbiamos apklausos būdu.

 33. Jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių nurodytų priežasčių, atvejais:

 33.1.1. pirkimo tikslas yra sukurti arba įsigyti unikalų meno kūrinį ar meninį atlikimą;

 33.1.2. konkurencijos nėra dėl techninių priežasčių;

 33.1.3.dėl išimtinių teisių, įskaitant intelektinės nuosavybės teises, apsaugos;

 33.1.4. jei perkamos teisėjų, prokurorų, advokatų bei perkančiosios organizacijos valstybės tarnautojų ir (arba) pagal darbo sutartį dirbančių darbuotojų mokymo ir konferencijų paslaugos;

 33.1.5. jei perkamos ekspertų komisijų, komitetų, tarybų narių, taip pat jų pasitelkiamų ekspertų,

valstybės institucijų kontrolės veiklai reikalingų ekspertų teikiamos nematerialaus pobūdžio (intelektinės) paslaugos;

 33.1.6. jei perkamos mokslo ir studijų institucijų veiklos, mokslo, meninės veiklos, studijų, taip pat mokslo ir studijų institucijų paraiškų leidimui vykdyti studijas ir su studijomis susijusią veiklą gauti ekspertinio vertinimo paslaugos.

 34. Jeigu jų metu laimėjusiu tiekėju nustatomas fizinis asmuo, esant sąlygai- pirkimo tikslas yra sukurti arba įsigyti unikalų meno kūrinį ar meninį atlikimą, tai pat laimėjusio tiekėjo pasiūlymo, pirkimo sutarties ar preliminariosios sutarties dalims, kai nėra techninių galimybių tokiu būdu paskelbti informacijos. Tokiu atveju perkančioji organizacija turi sudaryti galimybę susipažinti su nepaskelbtomis laimėjusio tiekėjo pasiūlymo, pirkimo sutarties ar preliminariosios sutarties dalimis.

 35. Pirkimo sutarčių vykdymą koordinuoja viešųjų pirkimų specialistas, pirkimų organizatorius stebi sutarties įsipareigojimų vykdymą ar laikomasi pirkimo sutarčių galiojimo terminų ir nuolat teikia informaciją direktoriui apie naujo pirkimo tikslingumą.

 36. Pirkimo sutartis ar preliminarioji sutartis keičiama vadovaujantis Viešųjų pirkimų įstatymo 89 straipsnio nuostatomis.

 37. Jei nustatoma, kad tikslinga pratęsti galiojančią pirkimo sutartį, viešųjų pirkimų specialistas, pirkimų organizatorius parengia susitarimo dėl pirkimo sutarties pratęsimo projektą ir suderina jį su direktoriumi.

 38. Direktorius, priėmęs sprendimą pratęsti sutartį, pasirašo susitarimą dėl pirkimo sutarties pratęsimo.

 39. Raštu sudarytos viešojo pirkimo sutartys, sutarčių pakeitimai, papildymai ir pratęsimai viešinami CVP IS sistemoje.

 40. Viešųjų pirkimų specialistas, pirkimo organizatorius, pastebėjęs pirkimo sutarties vykdymo trūkumus ar esant kitoms svarbioms aplinkybėms, gali raštu kreiptis į Centro direktorių, siūlydamas taikyti pirkimo sutartyje numatytų prievolių įvykdymo užtikrinimo būdą (-us), taip pat inicijuoti pirkimo sutarties nutraukimą.

**V. ATASKAITŲ VIEŠŲJŲ PIRKIMŲ TARNYBAI TEIKIMAS**

 41. Perkančioji organizacija privalo Viešųjų pirkimų tarnybai pagal jos nustatytas formas ir reikalavimus pateikti visų per kalendorinius metus atliktų pirkimų, kai pagal preliminariąsias pirkimo sutartis sudaromos pagrindinės sutartys, ir visų per kalendorinius metus atliktų mažos vertės pirkimų ataskaitą. Ataskaita pateikiama per 30 kalendorinių dienų, pasibaigus ataskaitiniams kalendoriniams metams.

 VI. baigiamosios nuostatos

 42. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos Viešųjų pirkimų įstatymo VII skyriaus nuostatomis.

 43. Visi su pirkimu susiję dokumentai saugomi Lietuvos Respublikos dokumentų ir archyvų įstatymo nustatyta tvarka.

 \_\_\_\_\_\_\_\_\_\_\_\_\_\_\_\_\_\_\_\_

Utenos rajono socialinių paslaugų centro

Mažos vertės pirkimo tvarkos aprašo

1 priedas

**UTENOS RAJONO SOCIALINIŲ PASLAUGŲ CENTRAS**

TVIRTINU

**PARAIŠKA VIEŠAJAM PIRKIMUI**

20\_\_ m.\_\_\_\_\_\_\_\_\_\_\_\_\_ d. Nr. \_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vietovės pavadinimas)*

|  |
| --- |
| **1.** Pirkimo objekto pavadinimas: |
| **2.** Pirkimo objekto aprašymas, ketinamų pirkti prekių paslaugų ar darbų savybės, kokybės reikalavimai, techninių specifikacijų projektai, jų pakeitimai ir teiktos pastabos (informacija apie šių projektų paviešinimą): |
| **3.** Reikalingas kiekis ar apimtys, atsižvelgiant į visą pirkimo sutarties trukmę su galimais pratęsimais: |
| **4.** Maksimali planuojamos sudaryti sutarties vertė Eur: |
| **5.** Numatoma pirkimo sutarties trukmė, atsižvelgiant į visus galimus pratęsimus:*(nurodyti trukmę dienomis/mėnesiais/metais arba numatomą sutarties pradžios ir pabaigos datą)* |
| **6.** Prekių pristatymo, paslaugų suteikimo ar darbų atlikimo terminai:*(nurodyti terminus dienomis/mėnesiais/metais arba datą)* |
| **7.** Argumentuotas siūlomų kviesti tiekėjų sąrašas (jei pirkimas numatomas vykdyti apklausos būdu): |
| **8.** Siūloma tiekėjų pasiūlymus vertinti *mažiausios kainos/ekonominio naudingumo vertinimo* *kriterijumi (reikiamą pabraukti)* |
| **9**. Pirkimo būdas: |
| **10.** Planuojama pirkimo pradžia:*(nurodyti datą arba mėnesį)* |
| **11.** Pridedama:  **1.** techninė specifikacija; **2.** planai, brėžiniai, projektai ar kt. dokumentai |

|  |  |  |  |  |
| --- | --- | --- | --- | --- |
| *(pirkimo organizatorius vardas ir pavardė)* |  | *(parašas)* |  |  |

Utenos rajono socialinių paslaugų centro

Mažos vertės pirkimo tvarkos aprašo

2 priedas

**UTENOS RAJONO SOCIALINIŲ PASLAUGŲ CENTRAS**

 TVIRTINU

**TIEKĖJŲ APKLAUSOS PAŽYMA**

20\_\_ m.\_\_\_\_\_\_\_\_\_\_\_\_\_ d. Nr. \_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vietovės pavadinimas)*

**Pirkimo objekto pavadinimas ir trumpas aprašymas:**

|  |
| --- |
|  |
| **BVPŽ kodas:** |
|  |

|  |  |  |  |
| --- | --- | --- | --- |
| Pirkimas vykdomas CVP IS priemonėmis: taip |  | ne |  |

**Apklausa atlikta: raštu žodžiu**  (*pabraukti)*

**Informacija apie tiekėjus, jų siūlomas perkamo objekto savybes ir kainas:**

|  |  |  |  |
| --- | --- | --- | --- |
| Eil. Nr. | Svarbiausi žinomi duomenys apie tiekėją*(surašomi visi tiekėjai, į kuriuos buvo kreiptasi arba pas kuriuos buvo domėtasi perkamu objektu)* | Dalyvio siūloma perkamo objekto savybės | Informacijos šaltinis *(pvz., skambinta telefonu 000 0000, internetas adresu* [*www.cvpp.lt*](http://www.cvpp.lt)*, reklaminis bukletas (pridėti bukletą arba pateikti nuorodą į jį, kreiptasi 20XX-XX-XX raštu Nr. XX ir pan.)* |
|  |  |  |  |

**Tiekėjų siūlymai:**

|  |  |  |  |
| --- | --- | --- | --- |
| Eil.Nr. | **Tiekėjo pavadinimas** | **Pasiūlymo charakteristikos** (nurodyti konkrečias charakteristikas) | **Kaina** |
|  |  |  |  |

|  |
| --- |
|  Utenos rajono socialinių paslaugų centro mažos vertės pirkimų tvarkos aprašo punktas, kuriuo vadovaujantis atlikta apklausa.................................................................................. |

***Laimėjusiu pripažinti \_\_\_\_\_\_\_\_\_\_\_\_\_\_\_\_\_\_\_ pasiūlymą.***

 *(nurodyti dalyvį)*

|  |  |  |  |  |  |  |
| --- | --- | --- | --- | --- | --- | --- |
| *(pirkimo organizatorius vardas ir pavardė )* |  | *(parašas)* |  |  |  |  |

 Utenos rajono socialinių paslaugų centro Mažos vertės pirkimo tvarkos aprašo

3 priedas

**UTENOS RAJONO SOCIALINIŲ PASLAUGŲ CENTRAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Viešojo pirkimo komisijos pirmininko, nario ar pirkimo organizatoriaus vardas, pavardė, pareigos)

**VIEŠOJO PIRKIMO KOMISIJOS PIRMININKO, NARIO, PIRKIMO ORGANIZATORIAUS, INICIATORIAUS NEŠALIŠKUMO DEKLARACIJA**

20\_\_\_\_- \_\_\_-\_\_\_ Nr.\_\_

Utena

Būdamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pasižadu:

(Viešojo pirkimo komisijos pirmininku, nariu, pirkimo organizatoriumi, iniciatoriumi)

1. Objektyviai, dalykiškai, be išankstinio nusistatymo, vadovaudamasis visų tiekėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pareigas.

 (Viešojo pirkimo komisijos pirmininku, nariu, pirkimo organizatoriumi, iniciatoriumi)

2. Paaiškėjus bent vienai iš šių aplinkybių:

2.1. pirkimo procedūrose kaip tiekėjas dalyvauja asmuo, susijęs su manimi santuokos, artimos giminystės ar svainystės ryšiais, arba juridinis asmuo, kuriam vadovauja toks asmuo; 2.2. aš arba asmuo, susijęs su manimi santuokos, artimos giminystės ar svainystės ryšiais:, 2.3. dėl bet kokių kitų aplinkybių negaliu laikytis 1 punkte nustatytų principų, nedelsdamas raštu pranešti apie tai paskyrusios perkančiosios organizacijos vadovui ir nusišalinti.

Man išaiškinta, kad asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai.

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(Vardas, pavardė) (Parašas)

Utenos rajono socialinių paslaugų centro

Mažos vertės pirkimo tvarkos aprašo

4 priedas

**UTENOS RAJONO SOCIALINIŲ PASLAUGŲ CENTRAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Viešojo pirkimo komisijos pirmininko, nario ar pirkimo organizatoriaus vardas, pavardė, pareigos)

**VIEŠOJO PIRKIMO KOMISIJOS PIRMININKO, NARIO, PIRKIMO ORGANIZATORIAUS, INICIATORIAUS KONFIDENCIALUMO DEKLARACIJA**

20\_\_\_\_- \_\_\_-\_\_\_ Nr.\_\_

Utena

Būdamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (Viešojo pirkimo komisijos pirmininku, nariu, pirkimo organizatoriumi, iniciatoriumi)

1. Pasižadu:

 1.1. saugoti ir tik įstatymų ir kitų teisės aktų nustatytais tikslais ir tvarka naudoti visą su pirkimu susijusią informaciją, kuri man taps žinoma, dirbant Viešųjų pirkimų komisijos pirmininku, nariu ar pirkimo organizatoriumi;

1.2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;

1.3. nepasilikti jokių man pateiktų dokumentų kopijų.

2. Man žinoma, kad su pirkimu susijusią informaciją, kurią Viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimo komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.

3. Man išaiškinta, kad konfidencialią informaciją sudaro:

3.1. informacija, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;

3.2. visa su pirkimu susijusi informacija ir dokumentai, kuriuos Viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;

3.3. informacija, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.

4. Esu įspėtas, kad, pažeidęs šį pasižadėjimą, turėsiu atlyginti perkančiajai organizacijai ir tiekėjams padarytus nuostolius.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 (Vardas, pavardė) (Parašas)